. **Република Северна Македонија**

**Министерство за образование и наука**

**Покана за изразување интерес за индивидуален консултант за Microsoft технологии**

**(бр.006-21)**

**Проект за развој на вештини и поддршка на иновации**

**Заем бр.: 8332-MK**

**Консултантски услуги- Индивидуален консултант**

На Република Северна Македонија и е одобрен заем од страна на Меѓународната банка за обнова и развој- групација Светска банка за потребите на имплементација на Проектот за развој на вештини и поддршка на иновации. Дел од овие средства ќе бидат искористени за исплата на обврските што ќе произлезат од договорот што ќе се склучи за ангажирање на индивидуален консултант за Microsoft технологии.

Целта на услугите е краткорочна поддршка на Министерство за образование и наука при имплементација на активнстите од проектот Assistance for Office 365. Предвидено времетраење на услугите е 1 месец (април 2021 година). Описот на работни задачи на англиски јазик е достапен на веб страната на Министерството за образование и наука: <http://mon.gov.mk/category/?id=2058>

Министерството за образование и наука ги поканува сите заинтересирани лица кои ги исполнуваат бараните квалификации да достават документи (биографија на македонски и/или англиски јазик и други информации/документи) со кои ќе се потврди дека ги исполнуваат следните потребни квалификации и искуство за извршување на услугите:

* Диплома за завршени универзитетски студии во областа на компјутерски науки или информатика или најмалку 15 години соодветно професионално искуство
* Одлично познавање на македонскиот и англискиот јазик.
* Најмалку десет (10) години работно искуство како систем администратор, администратор на мрежи.
* Особено техничко знаење и искуство со Windows Server и SQL Server вклучувајќи и инсталација, администрација, решавање проблеми, одржување и безбедност
* Особено техничко знаење на технологии Microsoft Azure, Microsoft Active Directory и SDS, Microsoft Exchange Server 2007, 2010, 2013 и 2016, Microsoft Hyper-V, VMware или слични платформи за визуелизација во продукциска околина, IIS (Web servers), DHCP, VPN, WINS, WSUS , Cluster services, Web Load Balancers, Group Policy и File Cluster Servers
* Анализа на безбедност, дизајн и имплементација на заштита на мрежна инфраструктура, конфигурација на мрежна инфраструктура и инфрастуктура за чување на податоци, управување со виртуелни машини
* Подготовка и имплементација на виртуелно поставни мрежни шеми
* Професионален сетртификат (Microsoft Certified Systems Administrator (MCSA) или Hyper-V/VMware Certified Professional или сл.) ќе се смета за предност
* Најмалку 10 години искуство со софвер за балансирање и распределба на сообраќај

Заинтересираните Консултанти се упатуваат на точка 1.9 од процедурите за набавки на Светска банка {*Guidelines: Selection and Employment of Consultants [under IBRD Loans and IDA Credits & Grants] by World Bank Borrowers, January 2011* (“Consultant Guidelines”)}, каде се наведени политиките на Светска банка по однос на судир на интереси.

Консултантот ќе биде избран врз основа на постапка за избор на индивидуален консултант согласно процедурите за набавки на Светска банка (“Consultant Guidelines“).

Дополнителни информации може да се добијат на долунаведената адреса во работно време од 08:30 до 16:30.

Документите со кои се изразува интерес мора да се достават најдоцна до 29.03.2021 година електронски на следната адреса:

danijela.maneva@mon.gov.mk (CC: igor.krstevski@mon.gov.mk)